b"\n_START_ARTICLE_\nRamona Siebenhofer\n_START_PARAGRAPH_\nRamona Siebenhofer (s. 29. hein\xc3\xa4kuuta 1991) on it\xc3\xa4valtalainen alppihiiht\xc3\xa4j\xc3\xa4, joka edustaa USV Krakauebenea._NEWLINE_Siebenhofer sijoittui Sankt Moritzin MM-kilpailuissa 2017 sy\xc3\xb6ksylaskussa yhdeks\xc3\xa4nneksi. Pyeongchangin olympialaisissa 2018 h\xc3\xa4n oli alppiyhdistetyss\xc3\xa4 seitsem\xc3\xa4s ja sy\xc3\xb6ksylaskussa kymmenes. \xc3\x85ren MM-kilpailuissa 2019 h\xc3\xa4n sijoittui alppiyhdistetyss\xc3\xa4 nelj\xc3\xa4nneksi, sy\xc3\xb6ksylaskussa seitsem\xc3\xa4nneksi ja supersuurpujottelussa 15:nneksi._NEWLINE_Alppihiihdon maailmancupissa Siebenhofer kilpaili ensimm\xc3\xa4isen kerran Lienzin suurpujottelussa joulukuussa 2009. Ensimm\xc3\xa4iset maailmancupin pisteens\xc3\xa4 h\xc3\xa4n saavutti tammikuussa 2010 oltuaan kuudes Mariborin suurpujottelussa. Kolmen parhaan joukkoon h\xc3\xa4n sijoittui ensimm\xc3\xa4isen kerran Lake Louisen sy\xc3\xb6ksylaskussa joulukuussa 2015 oltuaan kolmas. Kaudella 2018\xe2\x80\x932019 h\xc3\xa4n sijoittui kolmanneksi Val Gardenan sy\xc3\xb6ksylaskussa. H\xc3\xa4n voitti samalla kaudella Cortina d'Ampezzon molemmat sy\xc3\xb6ksylaskut. Sy\xc3\xb6ksylaskucupissa h\xc3\xa4n sijoittui kolmanneksi. _NEWLINE_Eurooppa-cupissa Siebenhofer on voittanut kahdeksan osakilpailua."